
Se ate 2 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 
O, milostivă şi bine credincioasă Iuliana, care ai fost de Dumnezeu aleasă şi în mij- 
locul grijilor lumeşti sufletul tău a trăit în Hristos precum în Rai şi în adâncă trez- 

vie sălăşluindu-te, ai iubit tăcerea întru inima ta! Slăvind pe Domnul cel ce te-a slă- 
vit pe tine, cu umilință cântăm ţie cântare de laudă. Iar tu, care în viaţa ta necazuri 
multe ai îndurat, roagă-te pentru noi cei ce suntem împresuraţi de primejdii şi pă- 
cate, şi mijloceşte la milostivul Mântuitor să ne dăruiască mântuire sufletelor şi 
izbăvire de necazuri ca mulțumind Domnului să te lăudăm zicând: Bucură-te, mi- 
lostivă Iuliana, lauda Muromului şi podoaba femeilor! 


Icos 1 

Înger curat, din tinereţe ai iubit îngereasca viaţă călugărească; dar Făcătorul a toate, 
care lucrează toate prin adâncul înţelepciunii Sale, ţi-a rânduit ţie o altă cale de 
mântuire: ca tu să fii bine plăcută Lui ducând viaţă sfântă întru cinstita nuntă. Pen- 
tru aceasta, din tinereţe prin multe încercări te-a călăuzit către Împărăţia lui Dum- 
nezeu: căci fiind o copilă de şase ani, ai şi ajuns orfană îndurerată; şi, tânără mirea- 
să fiind, grabnic ai ridicat crucea de maică. lar noi, uimiţi fiind de această minunată 
pronie, cu umilinţă şi credinţă te cinstim: 

Bucură-te, că te-ai născut unor părinţi bogaţi ce iubeau săracii - Iustin şi Ştefanida; 
Bucură-te, că lipsită fiind de maica ta, ai fost crescută ca orfană departe de casa pă- 
rintească; 

Bucură-te, crin bine mirositor ce ai înflorit în liniştea pădurilor din Murom; 
Bucură-te, stea strălucitoare luminată de Dumnezeu în satul Lazarevo; 

Bucură-te, că ai agonisit în inima ta dragoste pentru Hristos şi prea curata Sa Mai- 
că; 

Bucură-te, mieluşea ce din tinereţe ai dorit viaţa călugărească; 

Bucură-te, cea blândă şi ascultătoare, care prin voia lui Dumnezeu ai fost încre- 
dinţată unui soţ; 

Bucură-te, maică cinstită, că trăind în lume ai fost numărată cu sfinţii; 

Bucură-te, milostivă Iuliana, lauda Muromului şi podoaba femeilor! 


Condacul II 

Văzându-te stăruind în privegheri de toată noaptea, vrăjmaşul neamului creştinesc 
te-a împresurat cu groaznice înfricoşări. Dar tu, binecuvântată maică, ai strigat cu 
lacrimi către călăuzitorul tău, slăvitul Nicolae; iar făcătorul de minuni îndată ţi s-a 
arătat şi demonii precum fumul au pierit. Apoi sfântul arhiereu te-a binecuvântat 
zicând: „O, fiica mea, întăreşte-te întru nădejde, căci Hristos Domnul mi-a poruncit 
să te păzesc de tot răul”. Iar tu cântă-i Domnului fără de frică, pururea strigând cu 
glas mare precum îngerii: Aliluia! 


Icos II 
Mintea omenească este neputincioasă a înţelege cum vieţuind în această lume 
deşartă, o binecuvântată maică, cu sufletul te-ai sălăşluit nestingherită în cămările 

Raiului; cum, trăind în mijlocul multor avuţii le priveai fără de patimă, ca fiind ale 
altora şi încredințate orfanilor; cum, purtându-ţi crucea în cinstita nuntă, deşi trăiai 
ca o monahie în mijlocul lumii, mulţi sfinți copii ai crescut. lar noi, ştiind cele ce 
sunt cu neputinţă la oameni şi lăudând pe Dumnezeu care toate le împlineşte, cu 
neclintită credinţă te lăudăm așa: 

Bucură-te, porumbiţă liniştită ce neîncetat ai grăit cu Dumnezeu prin rugăciune; 
Bucură-te, uceniţă ascultătoare ce ai ştiut cum să trăieşti şi în belşug şi în sărăcie; 
Bucură-te, soţie credincioasă ce ţi-ai mântuit soţul fiind chip al blândeţelor; 
Bucură-te, mult pătimitoare maică ce ţi-ai încredinţat nevinovaţii tăi copii Dom- 
nului; 

Bucură-te, cinstită femeie ce ai plăcut lui Dumnezeu prin naşterea de prunci şi prin 
sfinţenie; 

Bucură-te, milostivă doamnă, că urmând Evangheliei, cu smerenie ai slujit a lor tăi 
slujitori; 

Bucură-te, sluga lui Hristos ce ai ţinut poruncile Sale întreaga ta viaţă; 

Bucură-te, că ai fost ascultătoare lui Pavel, făcând toate spre slava lui Dumnezeu; 
Bucură-te, milostivă Iuliana, lauda Muromului şi podoaba femeilor! 


Condacul INI 

Puterea Celui Preaînalt ţi-a dat tăria de a purta fără de cârtire crucea ta cea grea, 
când sufletele curate a patru fii ai tăi şi două fiice au zburat cu grabă sus, spre cele 
fericite, precum păsările, părăsind această viaţă încă de copii. lar tu, o maică de 
Dumnezeu înţelepțită, precum o porumbiţă a Domnului, înălţându-ţi sufletul către 
cămările Raiului, ai mulţumit Domnului pentru toate şi te-ai mângâiat cu copiii 
rămaşi. lar despre cei plecaţi, împreună cu dreptul lov, ai zis cu umilinţă: „Domnul 
a dat, Domnul a luat”. lar acum, copilaşii mei slăvesc prea dulce pe Dumnezeu 
împreună cu îngerii şi Îl fac milostiv către părinţi aducând cu glasurile lor curate 
cântarea serafimilor: Aliluia! 


Icos III 

Având, o, Iuliana, inimă milostivă către toţi şi prea plină de dragoste duhovni- 
cească, când Dumnezeu a rânduit pământului tău o foamete cumplită, te-ai arătat 
cu adevărat a fi o maică milostivă; că, deşi tu însăţi erai în lipsuri, ai fost hrănitoare 
pentru cei flămânzi şi însetaţi, călăuză pentru orbi şi şchiopi, apărătoare şi aco- 
perământ pentru cei fără adăpost şi mângâietoare tuturor. lar ai tăi mai mici fraţi 
flămânzi, lăudând pe Dumnezeu, te binecuvântau cu osârdie astfel: 

Bucură-te, cea care ai luminat întunecata vreme de foamete cu lumina dragostei; 
Bucură-te, că dăruind fraților tăi mai mici, lui Hristos milostenie I-ai dăruit; 
Bucură-te, că precum soarele cel arzător, ne-ai strălucit nouă cele trebuincioase 
VIEţiI; 

Bucură-te, că mâna ta cea stângă nu ştia ce dreapta săvârşeşte; 

Bucură-te, că, hrănind cu pâine pe cei înfometați, de chinuri şi de moarte i-ai izbă- 
vit; 

Bucură-te, că mângâind pe cei deznădăjduiţi cu un cuvânt bun, multă bucurie le-ai 
adus; 

Bucură-te, cea care, căutând Împărăţia lui Dumnezeu, ai împărţit cele folositoare 
trupului; 

Bucură-te, că dobândind prieteni prin avuţii, ai aflat sălaşurile Raiului; 

Bucură-te, milostivă Iuliana, lauda Muromului şi podoaba femeilor! 


Condac IV 

În mijlocul furtunii de necazuri ce a căzut peste întreg ţinutul, când oamenii au fost 
pedepsiţi pentru păcatele lor cu o boală de moarte, cu multă mărime de inimă, o 
suflete iubitor, ai împlinit cuvântul lui Hristos despre bolnavi, în taină ajutându-i, 
fără ştiinţa celor din casa ta; şi înălțând rugăciuni fierbinţi pentru aceştia, ai primit 
de la Dumnezeu darul tămăduirilor şi cerând să se facă slujbe pentru cei adormiţi, 
i-ai însoţit către veşnica odihnă. lar acum ai dobândit de la Dumnezeu binecu- 
vântata Împărăţie, unde nu este durere, nici întristare; şi alăturându-te lor, cânţi lui 
Dumnezeu: Aliluia ! 


Icos IV 

Auzind într-una din zilele acelea amare că fiul tău cel mare a fost ucis cu cruzime 
de către un slujitor, rănită a fost inima ta cea părintească, o, de cruce purtătoare 
femeie! Dar n-ai fost într-atât întristată de moartea sa, cât de grabnica ei venire. Şi 
cu atât mai mult te-ai mâhnit pentru ucigașul său. Dar aducându-ţi aminte de 
Domnul Însuşi, care a vărsat lacrimi de sânge în Gheţimani, te-ai întărit prin rugă- 
ciuni către El, înecând durerea cea de maică întru voia Sa. lar noi, minunându-ne 
de credinţa ta plină de smerenie, cuvine-se să-ţi aducem aceste laude: 

Bucură-te, că ai privit această viață pământească ca o cale mâhnicioasă; 

Bucură-te, că adormirea familiei tale ai socotit-o precum o scurtă despărțire; 
Bucură-te, că ai alungat necazurile lumeşti cu credinţa în voia lui Dumnezeu; 
Bucură-te, că nu te-ai asemănat soţiei lui lov, ci ţi-ai întărit deznădăjduitul soţ în 
credinţă; 

Bucură-te, că l-ai iertat pe nesăbuitul ucigaş, precum Hristos a iertat pe cei ce L-au 
răstignit; 

Bucură-te, că L-ai rugat pe Mântuitorul lumii să dăruiască Împărăţia Cerurilor fiu- 
lui tău; 

Bucură-te, că prin necazuri ţi-ai dezlipit inima de cele ale lumii; 

Bucură-te, că ducându-ţi crucea ţi-ai aprins şi mai mult dragostea pentru Dumne- 
Zeul 

Bucură-te, milostivă Iuliana, lauda Muromului şi podoaba femeilor! 


Condacul V 

Prin voia lui Dumnezeu, cel de-al doilea fiu iubit al tău, năprasnic sfârşit a avut pe 
câmpul de luptă; dar primind şi această cruce fără de cârtire, ai cinstit mlădiţa cea 
tânără cu multe rugăciuni, cu patruzeci de Liturghii de pomenire şi bogate milo- 
stenii. Şi mângâindu-ţi soţul cu vorbe bune, spre a nu-şi pierde iarăşi nădejdea în 
Dumnezeu, cu lacrimi de umilinţă, precum o porumbiţă rănită, ai petrecut multe 
nopţi în linişte şi rugăciune, cugetând la plecarea din această lume şi preschimbând 
plângerea cea de îngropare în cântare de laudă către cel Atotputernic: Aliluia! 


Icosul V 

Văzându-te tânjind a te ascunde de lume într-o mănăstire, soţul tău mult te-a rugat 
să nu-l laşi singur cu cei cinci copii. lar tu, o, blândă mieluşea, învățată fiind să-ţi 
tai cu smerenie voia spre binele celorlalți, i-ai zis cu supunere: „Facă-se voia Dom- 
nului!”. Şi luându-ţi din nou crucea luptei în viaţa lumii acesteia, pe umărul ce fu- 
sese rănit de grele necazuri, ţi-ai înmulțit şi mai mult privegherile, postarile şi rugă- 
ciunile, trăind în căsătorie precum un locuitor al pustiei. lar noi minunându-ne de 
ascultarea şi ostenelile tale, cu umilinţă te lăudăm aşa: 

Bucură-te, că ai primit taina cununiei pe care cu mare evlavie ai cinstit-o; 
Bucură-te, soţie credincioasă soţului tău, pe care cu smerenie l-ai slujit; 

Bucură-te, puternică nevoitoare în această lume ce ţi-ai purtat crucea cu răbdare; 
Bucură-te, biruitoarea patimilor trupeşti, ce ai învins vrăjmaşul în luptă; 

Bucură-te, că ţi-ai păstrat veşmântul sufletului alb în această lume întunecată; 
Bucură-te, stea cu blândă luminare, ce străluceşti în mijlocul învolburării vieţii; 
Bucură-te, că te-ai rugat fierbinte căsătorită fund, chip de râvnă monahilor făcân- 
du-te; 

Bucură-te, maică blândă şi îndurătoare, ce i-ai urmat pe sfinţi în chinurile ce le-ai 
suferit; 

Bucură-te, milostivă Iuliana, lauda Muromului şi podoaba femeilor! 


Condacul VI 

Fiul tău Calistrat s-a arătat a fi vestitorul vieţii tale de nevoinţă, căci a povestit lu- 
mii tainica şi minunata ta luptă: rugăciunile tale toată noaptea nu încetau; scânduri 
aspre ţi-ai pus ca pat trupului tău; mâinile tale s-au înăsprit de mulțimea metanii- 
lor; trupul ţi s-a uscat de asprimea postului; ochii tăi erau scăldați de râurile lacri- 
milor, iar prea curatul tău glas pururea cânta: Aliluia! 


Icos VI 

Harul a strălucit în inima ta, o sfântă maică, şi a dăruit aripi rugăciunii tale să se 
înalțe mai presus de toate. Înflăcărată cu dumnezeiescul foc şi tânjind spre Dumne- 
zeu precum o pasăre a Raiului, ai dorit să cercetezi locașul lui Dumnezeu; căci 
duhul tău era purtat într-acolo, lepădând toată amărăciunea vieţii; şi ai fost mân- 
gâiată în mijlocul necazurilor tale primind darul harului de la Tatăl. Iar noi, trân- 
davii, văzând râvna pentru Domnul din sufletul tău, numai cu gura putem a te lău- 
da strigând unele ca acestea: 

Bucură-te, că primind focul harului ai zburat spre înălțimi, de pe pământ la cer; 
Bucură-te, că după ce ai gustat dulceaţa Raiului te-ai sălăşluit întru Hristos lisus; 
Bucură-te, că arzând de dragoste pentru Domnul, ai primit de la EI darul lacrimilor; 
Bucură-te, că deşi în taină te rugai, ai iubit mai mult biserica decât casa; 

Bucură-te, căci cugetând la mântuirea lucrată de Domnul, petreceai vinerea singură 
şi fără de mâncare; 

Bucură-te, că urmând pe îngerii cei fără de trup, nu-ţi îngăduiai somn, pentru a te 
ruga; 

Bucură-te, că dobândind har în inima ta, te-ai făcut lăcaş al Domnului; 

Bucură-te, că primind Sfintele Taine ai pregătit sălaş Sfintei Treimi în sufletul tău; 
Bucură-te, milostivă Iuliana, lauda Muromului şi podoaba femeilor! 


Condacul VII 

După adormirea soţului tău, dorind să te alipeşti de Rai cu tot sufletul, o, mărită 
Iuliana, ai adăugat nevoinţe peste nevoinţe; şi tânjind după Hristos mai presus de 
toate, te-ai nevoit întru smerenie şi dragoste. Pentru aceasta ai primit de la EI darul 
lacrimilor de străpungere şi o inimă plină de milostivire către toţi; şi trăind încă de 
pe pământ ca în Rai, lăudai pe Dumnezeu cântând: Aliluia! 


Icos VII 

Un nou semn ne-a arătat Domnul prin tine: căci, împărțind veşminte călduroase 
tuturor, fiind atunci o iarnă aspră, ai încetat a te mai duce la biserica lui Dumnezeu. 
Dar într-o dimineaţă, când preotul Domnului a mers la biserica dreptului Lazăr, a 
auzit o voce venind dinspre icoana Preasfintei Născătoare de Dumnezeu, ce zicea: 
„Du-te şi spune lulianei, văduva cea milostivă: Pentru ce nu vii la biserica lui 
Dumnezeu să te rogi? Rugăciunea de acasă este plăcută Domnului, dar nu precum 
cea de la biserică!” Iar apoi glasul a continuat zicând: „Și să o cinsteşti, căci are nu 
mai puţin de şaizeci de ani şi Duhul Sfânt odihneşte întru ea!” Iar când, cu frică, ai 
aflat de această slăvită minune, ai cerut tuturor celor ce au auzit de ea să o păstreze 
în taină, şi degrab ai alergat către prea curata Stăpână la biserica lui Dumnezeu şi, 
cu lacrimi fierbinți, sărutând icoana sa, ai înălțat umilincioase rugăciuni. lar cre- 
dincioşii, săltând de bucurie că Împărăteasa Cerurilor, bucuria tuturor, într-atâta te- 
a iubit, te-au slăvit pe tine cu veselie: 

Bucură-te, că L-ai iubit pe Hristos cu toată inima ta; 

Bucură-te, că l-ai înălţat lacrimi fierbinţi; 

Bucură-te, că dragostea ai cinstit-o mai mult decât rugăciunea şi postul; 

Bucură-te, că erai pururea la toate slujbele Bisericii; 

Bucură-te, că ai fost numită „cea milostivă” de Maica lui Dumnezeu; 

Bucură-te, că erai întru totul umbrită de Preasfântul Duh; 

Bucură-te, că nu de la oameni ai primit slavă, ci de la Preasfânta Născătoare de 
Dumnezeu; 

Bucură-te, lumină lină ce luminezi ţinutul Muromului; 

Bucură-te, milostivă Iuliana, lauda Muromului şi podoaba femeilor! 


Condac VIII 

Străină minune este a vedea cum Domnul a dat fiilor săi prea iubiţi multe necazuri 
pe pământ adeverindu-şi astfel dragostea pentru ei. Pentru aceasta, ţie, cea bine- 
cuvântată, care ai primit mare milă de la Născătoarea de Dumnezeu în Biserica 
Domnului, ţi s-a rânduit să primeşti şi mai multe încercări, ca astfel să arăţi mai 
multă dragoste pentru Dumnezeu, să fii încununată şi să povăţuieşti pe cei în întri- 
stări înspre răbdare, ca toţi să cânte lauda: Aliluia! 


Icos VIII 

Când prin pronia cea negrăită a lui Dumnezeu o mare foamete a pustiit din nou 
ținutul tău, toţi erau lipsiţi, şi chiar şi tu, văduva cea milostivă, în cruntă sărăcie ai 
le-ai poruncit să rabde toate până la moarte; asemenea şi slujitorilor tăi le-ai cerut 
stăruitor să nu îndrăznească să râvnească la cele ale altora. Şi ascultători făcându- 
se, întru frică au păzit această poruncă zicând ţie: 

Bucură-te, singura mângâiere în acele vremuri de cumplită foamete; 

Bucură-te, că ai suferit în trup căutând tot mai mult cereasca cetate! 

Bucură-te, că în mijlocul cumplitelor întâmplări ai păstrat în minte poruncile şi 
mânia Domnului; 

Bucură-te, că maică fiind ai avut milă de copiii ce erau chinuiţi de foamete; 
Bucură-te, că prin puterea credinţei ai răbdat mulţime de necazuri; 

Bucură-te, că ţi-ai povăţuit copiii şi slujitorii ce erau într-un cuget cu tine să-şi poa- 
rte crucea; 

Bucură-te, că te-ai rugat Domnului, vărsând lacrimi cu cei ce plângeau şi împreună 
pătimind cu oamenii; 

Bucură-te, căci cu inimă zdrobită, te-ai întristat pentru păcatul Rusiei; 

Bucură-te, milostivă Iuliana, lauda Muromului şi podoaba femeilor! 


Condac IX 

Toată suflarea primind hrană la bună vreme, te laudă pe Tine, Preabunule Dumne- 
zeu, care deschizi atotmilostivă mâna Ta către toţi, chiar mai înainte de a ne ruga 
noi. Dar aleasa Ta căuta Împărăţia cerurilor chiar şi lipsită fiind de toate bunătăţile 
pământului Tău şi nu înceta să cânte către Tine lauda: Aliluia! 


Icos IX 

Ritorii cei pământeşti nu pot înfăişa chinurile din sufletele maicilor când sunt 
zdrobite de suferinţa iubiților copii; iar tu, îndelung răbdătoare şi milostivă fund 
către toţi, neputând să afli pâine pentru proprii copii, i-ai hrănit cu buruieni, şi i-ai 
mângâiat zicându-le stăruitor: „Slavă lui Dumnezeu pentru toate!”. Iar noi învățând 
puterea răbdării de la tine, te cinstim cu cântări de laudă: 

Bucură-te, străină călătoare prin lumea cea pământească, ce cu amărăciune ai pri- 
begit prin ea; 

Bucură-te, căci căutând Patria cea cerească ai rămas în această lume o orfană fără 
adăpost; 

Bucură-te, că după ce ai avut mulțimi de bogății ai ajuns sărmană, flămândă şi 
sărăcăcios îmbrăcată; 

Bucură-te, că mai înainte dădeai milostenii, iar mai apoi te-ai alăturat copiilor 
lipsiţi de pâine; 

Bucură-te, că privind spre bucuria ce avea să vină, ţi-ai luat crucea, cu nădejde; 
Bucură-te, că încredinţându-te voii lui Dumnezeu ai primit calea sărăciei şi pri- 
begiei; 

Bucură-te, că privind către patimile Mântuitorului ai primit fără de cârtire crucea 
din această viaţă; 

Bucură-te, că întărită fund în slăbiciuni de puterea Preasfântului Duh ai cântat în 
mijlocul necazurilor: „Slavă lui Dumnezeu pentru toate!”; 

Bucură-te, milostivă Iuliana, lauda Muromului şi podoaba femeilor! 


Condac X 

Din copilărie dorind mântuirea sufletului tău, cu toată inima la Domnul cugetai în 
tăcere; şi, deşi aveai multă grijă de rudenii precum Marta, în duhul tău ai iubit 
partea Mariei. Şi pururea dorind după viaţa cea binecuvântată, ai păstrat în toată 
vremea amintirea morţii în cugetul tău, iar în inima ta rugăciunea lui lisus, astfel 
îndulcindu-ţi viaţa cea plină de amărăciune, până ce, o, prea cinstită, ai ajuns la 
comoara Raiului cea mult dorită, strigând Domnului: Aliluia! 


Icos X 

Ai arătat în trupul tău cel slab că puterea vitejiei este un zid ce valurile vieții a-l 
zdrobi nu pot; şi supunându-te rânduielii fireşti şi părtaşă fiind multor necazuri, 
sfârşitul vieţii te-a ajuns la cărunteţe. lar Bunul Dumnezeu, Cel singur sfânt, dorind 


Ar Dr De De Dr de De Dr De De De e Dr Dr Dr De De De e de dr fr A A 


Xp XP XP XP 3 ID e e 30 30 3 2 2 E E 30 IE 30 3 De DP E 30 IE E E XX 


De De de De Ar de De De De De De Ar Dr de De De dr De Dr Dr De de de dr dr 


Xp PP XP IP 3 E 2 E 30 E 3 2 2 2 2 E 30 E IE IE 2 E De XX 


să te curăţească precum o perlă prea curată, ţi-a trimis boală în cea de-a doua zi 
după Naşterea Domnului, ca văzând pe Mântuitorul lumii, să zici plecând, precum 
Simeon: „Acum liberează Stăpâne, pe roaba Ta în pace, ca să Te privesc pe Tine, 
Slava mea şi Mântuitorul sufletului meu cel păcătos”. lar rudeniile te-au mângâiat 
cu dragoste zicând: 

Bucură-te, că ai trecut marea, ajungând la limanul cel lin; 

Bucură-te, că ai părăsit viaţa aceasta, dorind cămara de nuntă cea cerească; 
Bucură-te, că n-ai judecat pe nimeni niciodată şi nici tu nu vei fi judecată de Jude- 
cător; 

Bucură-te, că săvârşind fapte de milostenie ai fost numărată cu cetele fecioarelor 
înțelepte; 

Bucură-te, că ai zburat în cămările cereşti pe aripile blândeţelor de porumbiţă; 
Bucură-te, că ai cercetat chipul lui Hristos, Lumina cea lină a vieţii veşnice; 
Bucură-te, că precum o rază prea strălucitoare ai zburat în cămara de nuntă a Tată- 
lui; 

Bucură-te, că ai sălăşluirea cu cetele sfinților întru Duhul Sfânt; 

Bucură-te, milostivă Iuliana, lauda Muromului şi podoaba femeilor! 


Condacul XI 

Tânjind după cântările îngereşti din cămările cele de sus, nu ai încetat să înalți 
rugăciuni cu lacrimi chiar şi pe patul de moarte; că deşi ziua, mari suferinţe în trup 
pătimeai, noaptea în taină pentru rugăciune te trezeai şi precum o candelă aprinsă 
ţi-ai dăruit ultima pâlpâire. lar când ceilalți au aflat de luptele tale cele de noapte, 
o, porumbiţa Domnului, cu blândeţe le-ai zis: „Dumnezeu caută şi spre rugăciunea 
celui bolnav”. Căci şi îngerii Îl laudă neîncetat, pururea cântând: Aliluia! 


Icos XI 

Chiar luminată fiind de sfânta lumină, de harul Duhului, te-ai privit mereu ca o 
sărmană păcătoasă. Pentru aceasta, încrezându-te numai în milostivirea Mân- 
tuitorului, după o curată mărturisire, cu lacrimi ai primit Sfânta Împărtăşanie, o 
prea cinstită maică. Şi astfel, unită fiind cu Mântuitorul tău şi primind cu credință 
neîndoielnică adeverirea veşnicei Împărăţii, ai lăsat copiilor şi nouă tuturor, un 
legământ de dragoste, rugăciune şi fapte bune. lar apoi, întinzându-te, luându-ţi 
metaniile în mână şi făcând semnul Sfintei Cruci, ai rostit ultimele cuvinte: „Slavă 
lui Dumnezeu pentru toate! În mâinile Tale, încredinţez duhul meu! Amin.” Şi 
astfel, precum o candelă ce se stinge, în pace ai zburat către lăcaşurile nestri- 
căciunii, într-un vis poruncind ca trupul tău să fie îngropat lângă cel al soţului şi 
prietenului tău. lar noi, cu umilinţă bucurându-ne cu cei apropiaţi ai tăi de sfârşitul 
tău plin de pace şi binecuvântat, urmând înălțării tale îți cântăm cinstite laude cu 
îngerii, zicând: 

Bucură-te, că în ceasul cumplit al sfârşitului te-ai arătat pildă de smerenie; 
Bucură-te, că ai fost pentru noi pildă de rugăciune până la al tău sfârşit; 

Bucură-te, mireasă a lui Hristos al cărei creştet, cu coroană a fost împodobit de Mi- 
Te; 

Bucură-te, sfânt şi curat templu ce până la sfârşitul tău ai fost acoperită de Domnul 
cu alb acoperământ; 

Bucură-te, că sfântul tău trup a fost, chiar şi după moarte, mai bine mirositor decât 
crinii câmpului; 

Bucură-te, că noaptea erai luminată de lumânări aprinse de o putere nevăzută; 
Bucură-te, că uşor ai trecut prin vămile văzduhului pentru marea ta milostivire că- 
tre cei săraci; 

Bucură-te, că ai purtat multe cruci şi ai ajuns în Împărăţia lui Dumnezeu; 
Bucură-te, milostivă Iuliana, lauda Muromului şi podoaba femeilor! 


Condacul XII 

Primind darul mijlocirii pentru lumea din care ai plecat, întru dragostea ta nu i-ai 
părăsit pe cei ce te iubesc şi pe cei iubiți ai tăi de pe pământ; şi ajungând cu 
bucurie în locaşurile Raiului te-ai învrednicit de binecuvântată veselie împreună cu 
cei ce au plecat înaintea ta. lar fiii tăi, călăuziți fiind de duhul tău, viaţă evlavioasă 
au petrecut, unul pe altul învăţându-se să păstreze sfânta Ortodoxie. Fiica ta, Teo- 
dosia, primind haina cea călugărească, a adormit întru sfinţenie, schima cea mare 
având, înălțându-se spre tine, precum un puişor sub aripile tale. lar noi acum, cân- 
tări de laudă din inimă alcătuindu-ţi, cu stăruinţă ţie ne rugăm: roagă pe Hristos 
Dumnezeu ca şi noi să-l aducem în vecii vecilor cântarea: Aliluia! 


Icos XII 

O, sfântă femeie! Prea slăvita Biserică a lui Hristos îţi cântă cu bucurie cântări de 
îngropăciune, găsind sfintele tale moaşte a fi frumos mirositoare; şi numărându-te 
cu cetele sfinţilor pe tine, ceea ce mai înainte ai fost prea binecuvântată de însăşi 
Maica Domnului, acum se bucură cu strălucire: cuvine-se să slăvim pe cei ce au 
fost slăviți de Dumnezeu; căci cinstea adusă sfinților, Domnului Celui ce sălăşlu- 
ieşte întru ei se aduce. Pentru aceasta, săltând cu inima şi unindu-ne întru Duhul, 
toţi cei drepteredincioşi, laolaltă cu îngerii să cântăm astăzi împreună: 

Bucură-te, podoaba ținutului Murom; 

Bucură-te, strălucirea poporului rus; 

Bucură-te, frumuseţea femeilor creştine; 

Bucură-te, vârful maicilor sfinte; 

Bucură-te, că ai fost ridicată la cer de îngeri; 

Bucură-te, că ai fost binecuvântată de Dumnezeu; 

Bucură-te, slava neamurilor tale; 

Bucură-te, mângâierea tuturor celor ce te laudă; 
Bucură-te, milostivă Iuliana, lauda Muromului şi podoaba femeilor! 


Condac XIII 

O, milostivă şi curată turturea, binecuvântată şi dreaptă Iuliana! Cu dragostea ta 
cea de-a pururea, primeşte aceste laude din inimă, şi ca o maică plină de milo- 
stivire, ce ai grijă de ai tăi copii, roagă pe Multmilostivul Mântuitor să ne dăruiască 
harul Duhului Sfânt, întru care toate binecuvântările pământeşti şi cereşti sunt 
tăinuite; ca astfel fiind îmbogăţiţi să trecem această viaţă plină de tristeţi în pace şi 
împreună cu tine să moştenim binecuvântata Împărăţie a Preasfintei Treimi, cu sla- 
vă cântând: Aliluia! Aliluia! Aliluia! 


Rugăciune 


O, fericită şi dreaptă Iuliana, ce în chip minunat ai fost numită „văduva cea milo- 
stivă” de Preasfânta Născătoare de Dumnezeu! Către tine alergăm, maica cea plină 
de milostivire, rugându-ne ca şi noi să primim milă. Căci în viaţa ta, răbdându-ți 
crucea, şi însăţi încercată fiind prin multe, cu rugăciunile tale poţi a ne ajuta şi no- 
uă în cumplitele necazuri; căci tulburaţi de multe păcate fiind şi împovăraţi de mul- 
te scârbe, suntem împresuraţi şi de vrăjmaşi cumpliți. 


Pentru aceasta, o, maică ce ţi-ai purtat crucea, cere pentru noi duhul blândeţii şi al 
răbdării, adevărată pocăință pentru păcatele noastre, tăria de a ne împotrivi nevă- 
zuţilor vrăjmaşi şi de a-i birui, încredere neclintită în voia lui Dumnezeu în mij- 
locul tuturor întristărilor şi primejdiilor, ca şi noi să ne ducem crucea fără cârtire, 
spre mântuirea sufletelor noastre şi să-l slujim cu credinţă lui Hristos, Mântuitorul 
nostru. 


Roagă pe Multmilostivul Dumnezeu, o, milostivă aleasă a Domnului, ca EI să sălă- 
şluiască întru noi, precum în tine, harul unei inimi milostive către toți, ce bine- 
cuvântează chiar şi pe vrăjmaşi, care nu osândeşte decât păcatele sale, căci prea 
mult ni s-a împuţinat dragostea, pentru păcatele noastre; şi numai cu numele ne 
mai arătăm noi a fi ucenici ai lui Hristos de vreme ce în inimă şi fapte suntem pre- 
cum păgânii, cu iubire de sine îngrijindu-ne numai de noi înşine. 


O, fericită, mijloceşte pentru toţi cei din pământul nostru şi pentru toţi cei ce sunt 
departe ca să dobândească pace şi bunăstare şi mai ales întoarcere către evlavia ta 
cea strămoşească, încetarea răutăţii şi zavistiei, înmulțirea dragostei frăţeşti şi a îm- 
păcării, a pocăinţei pentru păcatele noastre şi harul luminării şi sfințirii noastre în- 

cât cu o gură şi o inimă să mărturisim Treimea cea de o fiinţă şi nedespărţită în 
veci vecilor. Amin. 


Rugăciune 
O, milostivă Iuliana, ajutătoarea orfanilor, maică ce ţi-ai purtat crucea! Cu dreapta 
ta cea milostivă fă să se pogoare asupra noastră celor ce ne rugăm ţie, bogăţia daru- 
rilor tale şi roagă pe Multmilostivul Dumnezeu, al cărui Însuşi nume este dra- 
gostea, să ne dăruiască nouă mare milă. 


Fiu grabnică ajutătoare maicilor cu prunci; fii păzitoarea curăţiei şi dragostei celor 
căsătoriţi, înţeleaptă învăţătoare a copilaşilor şi a tinerilor, milostivă mângâietoare 
a orfanilor şi a întristaţilor; duioasă tămăduitoare a celor ce sunt înviforaţi de pă- 
cate; puternică apărătoare a celor aflaţi în încercări din pricina duşmanilor, şi milo- 
stivă mijlocitoare înaintea Domnului şi a prea curatei Născătoare de Dumnezeu 
pentru toţi cei ce te cheamă în ajutor. 


ŞI roagă-te, o, sfântă bine plăcută a lui Dumnezeu, ca Domnul să ne dăruiască da- 
rul Preasfântului Duh, ca prin acesta fiind păziţi şi mântuiţi să slăvim împreună cu 
tine pe Domnul şi Mântuitorul nostru lisus Hristos, a căruia este slava împreună cu 
Tatăl şi cu Duhul Sfânt în vecii vecilor. Amin. 


[Acatistul a fost tradus după varianta în limba engleză realizată de Isaac E. Lam- 
bertsen: Akathist hymn to the holy & righteous Juliana the merciful, translated by 
the reader Isaac E. Lambertsen from the church Slavonic aflat aici. Am consultat 
de asemenea şi acatistul în limba rusă de aici, apărut în 1930 cu binecuvântarea 
mitropolitului Evloghie, pe care acatistul în limba engleză îl urmează întocmai. 
Traducere şi explicaţii de Victor Popescu-Sandu. ] 


Sursa: 
https://www.teologiepentruazi.ro/2007/07/06/acatist-catre-sfanta-si-binecredincioasa- 


iuliana-cea-milostiva-din-lazarevo/ 

Sfânta Iuliana Lazarevskaia 


2 ianuarie 


Sfânta 


Juliana 


Ain Lazarevo 


Din , Căsătoria , cale spre sfinţenie” 
Ed. Sophia 2001 


2 ianuarie 
Rusia , sec. XVI 


Ni s-a păstrat o relatare a vieţii Sfintei Iuliana scrisă chiar de fiul ei. Dăm aici o 
versiune prescurtată a acestei vieţi. 


Tatăl Sfintei Iuliana, lustin, este descris de fiul său ca un „bărbat credincios şi mi- 
lostiv de la curtea împărătească” - făcând parte din mica boierime. Mama sa, 
Ştefania este şi ea descrisă ca „iubitoare de Dumnezeu şi de săraci”. Au avut mai 
mulți copii şi erau destul de înstăriți, însă aceasta nu i făcea să se abată de la sin- 
gurul lucru care trebuie căci trăiau în mare virtute. 


Însă când Iuliana avea 6 ani, mama ei a murit, iar ea s-a dus să locuiască la bunica 
el. Acolo, vreme de 6 ani, a fost crescută în credinţă şi virtute. Murind şi bunica, ea 
s-a dus la mătuşa ei, care fusese însărcinată de bunica să o crească pe Iuliana cum 
se cuvine şi întru evlavie. Mătuşa avea şi ea 8 fiice şi un fiu, deci Iuliana a ajuns 
din nou într-o familie numeroasă. 


Incă de mică, Sfânta Iuliana era foarte credincioasă, îndrăgind rugăciunea şi lini- 
ştea. Se pare că mătuşa ei, deşi era o femeie de treabă, nu era la fel de credincioasă 

ca mama şi bunica sa. De pildă, obişnuia să o dojenească pe Iuliana pentru postul 
ei, căci fata nu voia să mănânce dimineaţa. Şi verii ei râdeau de ea. 


Ca fire, luliana era foarte blândă, liniştită şi smerită. Totuşi , încă de la vârsta de 12 
ani arăta o mare tărie lăuntrică, urmându-şi viaţa de rugăciune şi post chiar când i 
se puneau oprelişti şi era luată în râs. Era foarte pricepută la croitorie şi broderie şi 
îşi petrecea multe ceasuri cu cusutul pentru orfani, văduve şi bolnavii din sat. 


Fiul ei spune că „toţi erau uimiţi de înţelegerea şi credinţa sa; şi frica lui Dumne- 
zeu începu a se sălăşlui în ea”. 


Mătuşa ei locuia destul de departe de biserică, astfel că Iuliana avea puţine prilejuri 
să audă cuvântul lui Dumnezeu ori învăţăturile despre mântuire. Fiul ei ne spune că 
ea a învăţat cele ale credinţei urmând cu sârguinţă poruncile Evangheliei. A ajuns 
înţeleaptă prin virtute, chiar dacă nu avea carte. 


La 16 ani s-a căsătorit cu Gheorghe Osorin, un boier bogat din judeţul Murom. Fiul 
ei ne spune că au fost cununaţi în satul soţului, de către preotul Patapie - care pen- 
tru virtutea sa a fost mai târziu făcut arhimandrit într-o mănăstire din împrejurimi. 
Acest preot virtuos i-a învăţat despre credinţă - învăţăturile apostolilor şi ale Sfin- 
ților părinţi. EI i-a învăţat cum trebuie să vieţuiască soţii creştini - cu post, cu rugă- 
ciune, milostenie şi orice fapte bune.(iată deci că consilierea pre-maritală nu este o 
idee nouă!). Sfânta Iuliana nu numai că a ascultat cu băgare de seamă, ci a încercat 
şi să înfăptuiască cele învăţate. 


Ea şi soţul ei trăiau împreună cu socrii ei, aşa cum era obiceiul, căci nu aveau decât 
un fiu şi două fiice. Când socrii au văzut multele însuşiri bune ale lulianei, „s-au 
bucurat de ea şi au lăudat pe Dumnezeu, dându-i în grijă gospodăria”. Întrucât 
aveau multe slugi şi multă avere, aceasta era o sarcină foarte anevoioasă, cu multe 
răspunderi. Chivernisirea uriaşei gospodării cuprindea şi împărţirea sarcinilor 
fiecărui slujitor. Fiul ei ne spune că de multe ori avea grijă să dea fiecărei slugi o 
sarcină „după puterea sa” . 


Iuliana îşi cinstea cu deosebire socrii şi se silea să împlinească tot ce îi cereau fără 
să murmure - în aşa măsură ca ei "se minunau şi mult o cinsteau pentru aceasta”. 
Din nou fiul ei spune că deşi nu avusese parte de învăţătură, toţi „se minunau de 
bunul ei simţ”, căci era în stare să răspundă cum se cuvine la toate întrebările lor. 


lată cum descrie fiul ei viaţa de rugăciune a mamei sale din acea vreme: "din copi- 
lărie fericita luliana fusese obişnuită să se roage lui Dumnezeu vreme îndelungată 

în fiecare seară şi să facă o sută de metanii sau mai mult, şi apoi îşi îngăduia să 
doarmă; tot aşa, sculându-se din somn, în fiecare dimineaţă se ruga mult lui Dum- 
nezeu; şi îi arăta şi soţului ei cum să facă la fel, căci zice apostolul Pavel: ”ce ştii 
femeie, de îți vei mântui bărbatul?” (1 Cor.7,16); şi acelaşi lucru îl zicea şi ea băr- 
batului. 


Apoi fiul ei citează pe larg dintr o carte foarte populară în acea vreme în Rusia, nu- 
mită Smaraldul - pe care e limpede că Sfânta Iuliana o cunoştea foarte bine. Era o 
culegere de citate din sfinţi, adunate spre a arăta mirenilor că omul poate fi sfânt şi 
să trăiască în lume- fără a fi nevoie să meargă la mănăstire. 


lată , de pildă, un citat dat de fiul ei din această carte: "viaţa oamenilor se împarte 
în 2 stări: cea monahicească şi cea de obşte. Celor din viaţa de obşte le este îngă- 
duit a se căsători şi a mânca carne, însă celelalte porunci ale lui Hristos trebuie să 
le împlinească la fel ca şi călugării.” Sau altul:” nu tot care e tuns în (monahism) se 
mântuieşte , ci acela care face cele vrednice de monah.” 


Uneori de-a lungul îndelungatei lor căsnicii, soţul ei era plecat câte 2-3 ani în sluj- 
ba ţarului. În acele răstimpuri, Iuliana îşi sporea nevoinţele ascetice. Se ruga mai 
mult şi îşi petrecea nopţile brodând pe ascuns lucruri ce urmau a fi vândute spre a-i 
ajuta pe săraci, ori în folosul bisericilor. În acest chip era în stare să facă milostenie 
fără ca socrii ei ori altcineva să aibă cunoştinţă, afară de o slujnică ce împărțea 
milosteniile. 


lată cum descrie fiul ei viaţa de zi cu zi: "În timpul zilei chivernisea cu osârdie 
gospodăria şi se îngrijea de văduve şi de orfani ca o adevărată mamă. Îi spăla cu 
mâinile ei, îi îmbrăca, le dădea de mâncare şi de băut... Ura mândria şi trufia şi 
niciodată nu-şi striga slugile cu porecle, necerând nimănui să-i aducă apă să se 
spele pe mâini sau să-i scoată ciubotele din picioare; toate acestea le făcea singură. 
Numai când era nevoie, dacă veneau oaspeţi, atunci slujitorii o ajutau şi o slujeau 
cum se cuvine. Dar de îndată ce oaspeţii plecau, ea se schimba cu totul mustrându- 
se necontenit şi cu umilinţă, zicea: cine sunt eu, o biată femeie, să fiu sluţită de 
aceşti oameni, făpturile lui Dumnezeu? Şi lăudând pe Dumnezeu pentru aceasta, 
era în toate icoana virtuţii. Unele slugi însă erau nechibzuite, neascultătoare şi 
trândave la lucru; altele îi întorceau vorba, dar ea toate le îndura cu smerenie.” 


Dacă vreo slugă nu şi făcea treaba sau o făcea de mântuială, ea repara totul singură, 
zicând: "eu însămi păcătuiesc mereu înaintea lui Dumnezeu, iar Dumnezeu mă 
rabdă, aşadar ce să cer de la ei, care sunt făpturi omeneşti ca şi mine; deşi Dum- 
nezeu ni i-a încredinţat să ne slujească, sufletele lor înfloresc mai bine decât ale 


Ar Dr De De Dr de De Dr Dr De De De Dr Dr dr Dr de De de de dr fr A A 


Xp XP XP XP 3 ID e e 30 IE 3 2 2 2 E E 30 E 30 3 De DP E IE IE E E XX 


De De de De Dr De De De De De Dr Dr Dr de De De dr De Dr Dr De de de dr dr d 


Xp XP XP IP 3 IE DE 2 E 30 E 3 2 2 2 2 E 30 30 IE IE 2 E E XX 


noastre.” Ea îşi aducea aminte şi de cuvintele Mântuitorului nostru: "căutaţi să nu 
defăimaţi pe vreunul dintr-aceşti mai mici; că zic vouă că îngerii lor în ceruri pu- 
rurea văd faţa Tatălui meu care este în ceruri."(Mat.18,10). Nu ocăra niciodată 
slugile obraznice, şi pentru aceasta era adeseori mustrată de socrul, soacră sau soţul 
ei. Însă nimic nu o descumpănea; stătea tare, nemişcată ca un stâlp, îşi punea toată 
nădejdea în Dumnezeu şi în prea curata Maică a Domnului şi adeseori îl chema pe 
marele făcător de minuni Nicolae, de la care dobândea mult ajutor. 


Apoi fiul ei ne spune că spre sfârşitul vieţii ea a vorbit despre o întâmplare din pri- 
mii săi ani. Într-o noapte când soţul ei era plecat cu treburi, ea se afla singură şi, pe 
când se ruga a fost cuprinsă de spaimă. Punându-se în pat, s-a acoperit cu o pătură 
şi a adormit. Atunci i s-au arătat nişte draci, înfricoşând-o şi zicându-i că au s-o 
ucidă de nu va înceta cu „treaba asta” a rugăciunii îndelungate. Ea a început să se 
roage încă şi mai mult şi a cerut ajutorul Sfântului Nicolae. Sfântul s-a arătat, a 
izbit pe draci cu o carte şi i-a gonit. Apoi, blagoslovind-o, i-a spus:” fiica mea, fii 
vitează şi tare şi nu te teme de amenințările dracilor şi de oamenii răi”. După ce el 
a tăcut, ea s-a trezit şi a văzut un bătrân cuvios ieşind din odaie. Dar încercând uşa, 
a văzut că era încuiată ca de obicei. Aceasta este doar una din întâmplările minu- 
nate povestite de fiul ei. 


Pe lângă chivernisirea gospodăriei, Sfânta Iuliana a născut 10 băieţi şi 3 fete. Şase 
dintre copii au murit în pruncie, dar ceilalți şapte au fost crescuţi de ea. Chiar cu 
atâtea răspunderi, era în stare să facă multe fapte bune. 


De pildă, pe când încă îi mai trăiau socrii, ţinutul lor a fost lovit de o foamete şi 
molimă. Iuliana se prefăcea că vrea să mănânce mai mult, astfel că în timpul foa- 
metei a putut să împartă hrană fără vreo plată. În timpul molimei ea a îngrijit în 
taină cu mâinile ei pe cei atinşi de boală, desi cei mai mulți oameni, temându-se de 
molipsire, nu se apropiau de bolnavi. 


După moartea socrilor, la adânci bătrâneţe, luliana şi a sporit milosteniile şi fa- 
cerile de bine. Ea ţinea minunatul obicei de a hrăni pe săraci şi orfani în cinstea 
celor plecaţi din această viaţă, cerând celor pe care-i ajuta să se roage pentru sufle- 
tele celor adormiţi. 


După ce doi dintre fui ei au fost omorâţi în chip tragic (unul de către o slugă la o 
ceartă, altul într-o bătălie), ea a vrut să se retragă într-o mănăstire şi să-şi dăruiască 
timpul rugăciunii. Voia îndeosebi să se roage pentru aceşti doi fii, căci simţea că 
muriseră nepregătiţi. A cerut soţului să o lase să plece la mănăstire (căci avuseseră 
o lungă viaţă de familie împreună, iar el era bătrân), dar el a stăruit zicându-i că era 

încă nevoie de ea acasă. Fa i-a spus chiar că, de nu se va îndupleca s-o lase să 
plece, are să fugă. Atunci, ne spune fiul ei, soţul i-a citit cartea fericitului Cosma 
preotul şi a altor Sfinţi părinţi... şi încă multe alte scrieri sfinte - toate despre felul 
cum poţi fi sfânt în lume şi cum că nu se cuvine să nu te îngrijeşti de familie spre a 
intra în starea monahală. Auzind aceste cuvinte ale sfinţilor, ea a lepădat gândul de 
a intra în mănăstire, zicând: ”facă-se voia Domnului”. 


Totuşi 1-a cerut soţului ca din acea clipă să trăiască ca frate şi soră, ceea ce el a pri- 
mit. De acum ea a înmulțit strădaniile întru nevoinţă, hrănind în fiecare sâmbătă şi 
duminică mulți preoţi, orfani şi văduve în casa ei, slujind ea însăşi acestora, ca şi 
slugilor ei. 


Din nou fiul ei pomeneşte faptul că, deşi era neştiutoare de carte, îşi punea adeseori 
copiii să-i citească şi avea o asemenea înţelepciune, încât era în stare să tâlcuiască 
"toate locurile grele ca un filosof înţelept ori ca un învăţat”. Adeseori le spunea 
copiilor lucruri de felul acesta:” cum putem noi, în vremurile de azi să urmăm viaţa 
sfinților din trecut?” 


Soţul ei a mai trăit 10 ani. După moartea lui, ea şi a sporit şi mai mult strădaniile 
duhovniceşti, mai ales milostenia. Fiul ei pomeneşte faptul că ea se ruga adeseori 
pentru soţul adormit şi citează un cuvânt al Sfântului loan Gură de Aur despre 
buna înrâurire pe care o poate avea soţia asupra soţului prin rugăciune şi faceri de 
bine, chiar şi după moartea lui. Apoi spune: "ea urma credincioasei împărătese 
Teodora (11 februarie) şi altor sfinte femei ce s-au rugat pentru soţii lor după moa- 
rțe. 


Spre sfârşitul vieţii ei, o foamete straşnică a lovit întreaga Rusie. Sfânta Iuliana a 
cheltuit aproape tot ce avea spre a cumpăra hrană pentru familie şi slujitorii săi şi 
pentru oricine venea să-i ceară ajutor. Ea a împărțit toată hrana din casă până ce nu 
a mai rămas nici măcar un bob de grâu, apoi şi a mutat întreaga ei gospodărie într- 
un alt sat. Când şi acolo lucrurile s-au înrăutățit, ea le-a spus slugilor că dacă nu 
voiau să îndure foamea împreună cu ea, erau slobozi să plece şi să trăiască cum vor 
putea mai bine. Unii au plecat, dar câţiva au rămas cu ea. 


Și a învăţat slugile rămase să facă un fel de pâine din unele ierburi şi scoarță de 
copac. Toată familia şi mulți cerşetori au trăit cu acea pâine pe timpul foametei, 
care a durat 2 ani. Mulţi au spus că aceea a fost cea mai dulce pâine pe care o gu- 
staseră vreodată; fiul ei zice că era îndulcită de rugăciune. Tot el ne spune că în 
vremea acelei încercări ea a fost mai voioasă ca niciodată. Împărţirea cu dărnicie a 

acelei pâini şi multe alte fapte de milostenie săvârşite de-a lungul vieţii au făcut o 
bine cunoscută şi foarte iubită în obştea el. 


La 26 decembrie, 12 ani după moartea soţului ei, s-a îmbolnăvit grav. Fiul ei ne 
spune că se ruga zăcând întinsă întreaga zi, iar noaptea se ruga în picioare. Slugile 
râdeau de ea pentru acest lucru şi îi ziceau în faţă că nu cred că e cu adevărat bol- 
navă. Dar ea stăruia zicând că este. 


Apoi la 2 ianuarie, cunoscând că viaţa ei pământească ajunsese la sfârşit, şi-a che- 
mat duhovnicul şi a primit Sfânta Împărtăşanie. Apoi şi-a chemat şi copiii, slugile 
şi pe toți sătenii din apropiere la patul ei, unde, spune fiul său, "îi învăţa despre 
dragoste, rugăciune, milostenie şi alte fapte ale virtuţii.” I-a sărutat pe toţi cei de 
față şi, dându-le iertare şi împăcare, s-a întins, a făcut semnul crucii de trei ori, şi a 
înfăşurat metaniile în jurul braţului şi a rostit ultimile cuvinte - „Slavă lui Dumne- 
zeu pentru toate” şi ” În mâinile Tale îmi încredinţez sufletul. Amin” 


Și-a dat apoi sufletul în mâinile lui Dumnezeu pe care L-a iubit de când era copilă; 
şi în acea clipă toţi au zărit o cunună de aur în jurul capului său, ” şi toată casa s-a 
umplut de mireasmă”. Noaptea târziu ea s-a arătat uneia dintre slugi şi a cerut să 
fie îngropată lângă soţul ei, în satul celălalt.” 


SR 5 e 


Fiul ei povesteşte că, ani mai târziu, când s-a săpat un mormânt pentru unul dintre 
fii ei alături de al său, groparii au dat de moaştele ei din care se revărsa mir bine 
mirositor. El spune că aceasta e pricina pentru care a pus pe hârtie viaţa ei. Mai 
târziu, prin mijlocirile sale s-au făcut şi minuni. 


Troparul, glas 4: Prin faptele tale cele drepte, Iuliana, icoana desăvârşitei slujiri a 
Domnului lumii te-ai arătat; cu postul, cu privegherea şi cu rugăciunile, de insu- 
flarea dumnezeiască întru evanghelicească vieţuire te-ai învrednicit, pe cei info- 
metaţi hrănind, de săraci îngrijind, pe bolnavi alinând şi pe cei slabi întărind. Acum 
stai de-a dreapta Stăpânului Hristos, mijlocind pentru sufletele noastre. 

